erhwenkuo/poetry-chinese-zhtw huggingface dataset:
雨晴後陪王員外泛後湖得溪字
作者：獨孤及（唐）

遠山媚平楚，宿雨漲清溪。沿溯任舟楫，歡言無町畦。酒酣相視笑，心與白鷗齊。
題思禪寺上方
作者：獨孤及（唐）

溪口聞法鼓，停橈登翠屏。攀雲到金界，合掌開禪扃。鬱律眾山抱，空濛花雨零。老僧指香樓，雲是不死庭。眇眇于越路，茫茫春草青。遠山噴百穀，繚繞馳東溟。目極道何在，境照心亦冥。騞然諸根空，破結如破瓶。下視三界狹，但聞五濁腥。山中有良藥，吾欲隳天形。
季冬自嵩山赴洛道中作
作者：獨孤及（唐）

皇運偶中變，長蛇食中土。天蓋西北傾，眾星隕如雨。胡塵動地起，千里聞戰鼓。死人成為阜，流血塗草莽。策馬何紛紛，捐軀抗豺虎。甘心赴國難，誰謂荼葉苦。天子初受命，省方造區宇。斬鯨安溟波，截鼇作天柱。三微複正統，五玉歸文祖。不圖漢官儀，今日忽再睹。升高望京邑，佳氣連海浦。寶鼎歊景雲，明堂舞幹羽。虎臣□激昂，□□□禦侮。腐儒著縫掖，何處議鄒魯。西上轘轅山，丘陵橫今古。和氣蒸萬物，臘月春靄吐。得為太平人，窮達不足數。他日遇封禪，著書繼三五。
早發若峴驛望廬山
作者：獨孤及（唐）

雨罷山翠鮮，泠泠東風好。斷崖雲生處，是向峰頂道。誰謂峰頂遠，跂予可瞻討。忘緣祛天機，脫屣恨不早。只恐歲雲暮，遂與空名老。心往跡未並，慚愧山上草。
寒夜溪行舟中作
作者：獨孤及（唐）

日沉諸山昏，寂曆群動宿。孤舟獨不繫，風水夜相逐。雲歸恆星白，霜下天地肅。月輪大如盤，金波入空穀。魏闕萬裡道，羈念千慮束。倦飛思故巢，敢望桐與竹。沉吟登樓賦，中夜起三複。憂來無良方，歸候春酒熟。
壬辰歲過舊居
作者：獨孤及（唐）

少年事遠遊，出入燕與秦。離居歲周天，猶作勞歌人。負劍渡潁水，歸馬自知津。緣源到舊廬，攬涕尋荒榛。鄰裡喜相勞，壺觴展殷勤。酒闌擊築語，及此離會因。丈夫隨世波，豈料百年身。今日負鄙願，多慚故山春。
丙戌歲正月出洛陽書懷
作者：獨孤及（唐）

往歲衣褐見，受服金馬門。擬將忠與貞，來酬主人恩。天地暫雷雨，洪波生平原。窮鱗遂蹭蹬，夙昔事罕存。幸逢帝出震，授鉞清東藩。白日忽再中，萬方鹹駿奔。王風從西來，春光滿乾坤。蟄蟲競飛動，餘亦辭籠樊。遭遇思自強，寵辱安足言。唯將四方誌，回首謝故園。
傷春懷歸
作者：獨孤及（唐）

誰謂鄉可望，望在天地涯。但有時命同，萬裡共歲華。昨夜南山雨，殷雷坼萌芽。源桃不餘欺，先發秦人家。寂寂戶外掩，遲遲春日斜。源桃默無言，秦人獨長嗟。不惜中腸苦，但言會合賒。思歸吾誰訴，笑向南枝花。
雜詩
作者：獨孤及（唐）

百花結成子，春物舍我去。流年惜不得，獨坐空閨暮。心自有所待，甘為物華誤。未必千黃金，買得一人顧。
山中春思
作者：獨孤及（唐）

獺祭川水大，人家春日長。獨謠晝不暮，搔首慚年芳。靡草知節換，含葩向新陽。不嫌三徑深，為我生池塘。亭午井灶閑，雀聲響空倉。花落沒屐齒，風動群木香。歸路雲水外，天涯杳茫茫。獨卷萬裡心，深入山鳥行。芳景勿相迫，春愁未遽忘。
和太原張相公山亭懷古
作者：崔公信（唐）

疊石狀崖巘，翠含城上樓。前移廬霍峰，遠帶沅湘流。瀟灑主人靜，夤緣芳徑幽。清輝在昏旦，豈異東山遊。
過小妓英英墓
作者：楊虞卿（唐）

蕭晨騎馬出皇都，聞說埋冤在路隅。別我已為泉下土，蘭質蕙心何所在，焉知過者是狂夫。
句
作者：楊虞卿（唐）

河勢昆侖遠，山形菡萏秋。
和段相公登武擔寺西臺
作者：楊汝士（唐）

清淨此道宮，層臺複倚空。偶時三伏外，列席九霄中。平視雲端路，高臨樹杪風。自憐榮末座，前日別池籠。
和段相公夏登張儀樓
作者：楊汝士（唐）

從公城上來，秋近絕纖埃。樓古秦規在，江分蜀望開。遠山標宿雪，末席本寒灰。陪賞今為忝，臨歡敢訴杯。
和宗人尚書嗣複祠祭武侯畢，題臨淮公舊碑
作者：楊汝士（唐）

古柏森然地，修嚴蜀相祠。一過榮異代，三顧盛當時。功德流何遠，馨香薦未衰。敬名探國志，飾像慰甿思。昔謁從徵蓋，今聞擁信旗。固宜光寵下，有淚刻前碑。
宴楊僕射新昌裡第
作者：楊汝士（唐）

隔坐應須賜禦屏，盡將仙翰入高冥。文章舊價留鸞掖，當時疏廣雖雲盛，詎有茲筵醉綠醽。
建節後偶作
作者：楊汝士（唐）

拋卻弓刀上砌臺，上方臺榭與雲開。山僧見我衣裳窄，知道新從戰地來。
題畫山水
作者：楊汝士（唐）

太華峰前是故鄉，路人遙指讀書堂。如今老大騎官馬，羞向關西道姓楊。
賀筵佔贈營妓
作者：楊汝士（唐）

郎君得意及青春，蜀國將軍又不貧。一曲高歌紅一匹，兩頭娘子謝夫人。
句
作者：楊汝士（唐）

昔日蘭亭無豔質，此時金谷有高人。（裴令公居守東洛，士云云。白知不能加，遽裂之，曰：「笙歌鼎沸，勿作冷淡生活。」元顧白曰：「樂天所謂能全其名者也。」）
賦得芙蓉出水
作者：陳至（唐）

菡萏迎秋吐，夭搖映水濱。劍芒開寶匣，峰影寫蒲津。下覆參差荇，高辭苒弱蘋。自當巢翠甲，非止戲赬鱗。莫以時先後，而言色故新。芳香正堪玩，誰報涉江人。
薦冰
作者：陳至（唐）

淩寒開涸冱，寢廟致精誠。色靜澄三酒，光寒肅兩楹。形鹽非近進，玉豆為潛英。禮自春分展，堅從北陸成。藉茅心共結，出鑒水漸明。幸得來觀薦，靈臺一小生。
句
作者：陳至（唐）

藻井尚寒龍跡在，紅樓初施日光通。
薦冰
作者：趙蕃（唐）

仲月開淩室，齋心感聖情。寒姿分玉坐，皓彩發丹楹。積素因風壯，虛空向日明。遙涵窗戶冷，近映冕旒清。在掌光逾澈，當軒質自輕。良辰方可致，由此表精誠。
老人星
作者：趙蕃（唐）

大史佔南極，秋分見壽星。增輝延寶曆，發曜起祥經。灼爍依狼地，昭彰近帝庭。高懸方杳杳，孤白乍熒熒。應見光新吐，休徵德自形。既能符聖祚，從此表遐齡。
感懷弟妹
作者：沈千運（唐）

今日春氣暖，東風杏花拆。筋力久不如，卻羨澗中石。神仙杳難準，中壽稀滿百。近世多夭傷，喜見鬢髮白。杖藜竹樹間，宛宛舊行跡。豈知林園主，卻是林園客。兄弟可存半，空為亡者惜。冥冥無再期，哀哀望松柏。骨肉能幾人，年大自疏隔。性情誰免此，與我不相易。唯念得爾輩，時看慰朝夕。平生茲已矣，此外盡非適。
贈史修文
作者：沈千運（唐）

故人阻千里，會面非別期。握手於此地，當歡反成悲。念離宛猶昨，俄已經數期。疇昔皆少年，別來鬢如絲。不道舊姓名，相逢知是誰。曩遊盡鶱翥，與君仍布衣。豈曰無其才，命理應有時。別路漸欲少，不覺生涕洟。
濮中言懷
作者：沈千運（唐）

聖朝優賢良，草澤無遺匿。人生各有命，在餘胡不淑。一生但區區，五十無寸祿。衰退當棄捐，貧賤招毀讟。棲棲去人世，屯躓日窮迫。不如守田園，歲晏望豐熟。壯年失宜盡，老大無筋力。始覺前計非，將貽後生福。童兒新學稼，少女未能織。顧此煩知己，終日求衣食。
山中作
作者：沈千運（唐）

棲隱非別事，所願離風塵。不辭城邑遊，禮樂拘束人。邇來歸山林，庶事皆吾身。何者為形骸，誰是智與仁。寂寞了閒事，而後知天真。咳唾矜崇華，迂俯相屈伸。如何巢與由，天子不知臣。
古歌
作者：沈千運（唐）

北邙不種田，但種松與柏。松柏未生處，留待市朝客。
別李季友
作者：王季友1（唐）

棲鳥不戀枝，喈喈在同聲。行子馳出戶，依依主人情。昔時霜臺鏡，醜婦羞爾形。閉匣二十年，皎潔常獨明。今日照離別，前途白髮生。
寄韋子春
作者：王季友1（唐）

出山秋雲曙，山木已再春。食我山中藥，不憶山中人。山中誰餘密，白髮日相親。雀鼠晝夜無，知我廚廩貧。依依北舍松，不厭吾南鄰。有情盡棄捐，土石為同身。夫子質千尋，天澤枝葉新。餘以不材壽，非智免斧斤。
雜詩
作者：王季友1（唐）

採山仍採隱，在山不在深。持斧事遠遊，固非匠者心。翳翳青桐枝，樵爨日所侵。斧聲出巖壑，四聽無知音。豈為鼎下薪，當複堂上琴。鳳鳥久不棲，且與枳棘林。
滑中贈崔高士瑾
作者：王季友1（唐）

夫子保藥命，外身得無咎。日月不能老，化腸為筋否。十年前見君，甲子過我壽。於何今相逢，華髮在我後。近而知其遠，少見今白首。遙信蓬萊宮，不死世世有。玄石採盈擔，神方秘其肘。問家惟指雲，愛氣常言酒。攝生固如此，履道當不朽。未能太玄同，願亦天地久。實腹以芝朮，賤形乃芻狗。自勉將勉餘，良藥在苦口。
還山留別長安知己
作者：王季友1（唐）

出山不見家，還山見家在。山門是門前，此去長樵採。青溪誰招隱，白髮自相待。惟餘澗底松，依依色不改。
代賀若令譽贈沈千運
作者：王季友1（唐）

相逢問姓名亦存，別時無子今有孫。山上雙松長不改，澗中磊磊十裡石，河上淤泥種桑麥。平坡塚墓皆我親，分手如何更此地，回頭不語淚潸然。
酬李十六岐
作者：王季友1（唐）

煉丹文武火未成，賣藥販履俱逃名。出穀迷行洛陽道，朝飲杖懸沽酒錢，暮餐囊有松花飯。於何車馬日憧憧，下筆新詩行滿壁，立談古人坐在席。問我草堂有臥雲，亦知世上公卿貴，且養丘中草木年。
宿東溪李十五山亭
作者：王季友1（唐）

上山下山入山谷，溪中落日留我宿。松石依依當主人，本意由來是山水，何用相逢語舊懷。
觀於舍人壁畫山水
作者：王季友1（唐）

野人宿在人家少，朝見此山謂山曉。半壁仍棲嶺上雲，於公大笑向予說，小弟丹青能爾為。
玉壺冰
作者：王季友1（唐）

玉壺知素結，止水複中澄。堅白能虛受，清寒得自凝。分形同曉鏡，照物掩宵燈。壁映圓光入，人驚爽氣淩。金罍何足貴，瑤席幾回升。正值求珪瓚，提攜共飲冰。
古塞曲
作者：王季友1（唐）

進軍飛狐北，窮寇勢將變。日落沙塵昏，背河更一戰。騂馬黃金勒，雕弓白羽箭。射殺左賢王，歸奏未央殿。欲言塞下事，天子不召見。東出鹹陽門，哀哀淚如霰。
野外行
作者：於逖（唐）

老病無樂事，歲秋悲更長。窮郊日蕭索，生意已蒼黃。小弟發亦白，兩男俱不強。有才且未達，況我非賢良。幸以朽鈍姿，野外老風霜。寒鴉噪晚景，喬木思故鄉。魏人宅蓬池，結網佇鱣魴。水清魚不來，歲暮空彷徨。
憶舍弟
作者：於逖（唐）

衰門少兄弟，兄弟唯兩人。饑寒各流浪，感念傷我神。夏期秋未來，安知無他因。不怨別天長，但願見爾身。茫茫天地間，萬類各有親。安知汝與我，乖隔同胡秦。何時對形影，憤懣當共陳。
雜詩
作者：張彪（唐）

富貴多勝事，貧賤無良圖。上德兼濟心，中才不如愚。商者多巧智，農者爭膏腴。儒生未遇時，衣食不自如。久與故交別，他榮我窮居。到門懶入門，何況千里餘。君子有褊性，矧乃尋常徒。行行任天地，無為強親疏。
神仙
作者：張彪（唐）

神仙可學無，百歲名大約。天地何蒼茫，人間半哀樂。浮生亮多惑，善事翻為惡。爭先等馳驅，中路苦瘦弱。長老思養壽，後生笑寂寞。五穀非長年，四氣乃靈藥。列子何必待，吾心滿寥廓。
北遊還酬孟雲卿
作者：張彪（唐）

忽忽忘前事，志願能相乖。衣馬久羸弊，誰信文與才。善道居貧賤，潔服蒙塵埃。行行無定心，壈坎難歸來。慈母憂疾疹，至家念棲哀。與君宿姻親，深見中外懷。俟餘惜時節，悵望臨高臺。
古別離
作者：張彪（唐）

別離無遠近，事歡情亦悲。不聞車輪聲，後會將何時。去日忘寄書，來日乖前期。縱知明當返，一息千萬思。
回軍跛者
作者：趙徵明（唐）

既老又不全，始得離邊城。一枝假枯木，步步向南行。去時日一百，來時月一程。常恐道路旁，掩棄狐兔塋。所願死鄉裡，到日不願生。聞此哀怨詞，念念不忍聽。惜無異人術，倏忽具爾形。
輓歌詞
作者：趙徵明（唐）

寒日蒿上明，淒淒郭東路。素車誰家子，丹旐引將去。原下荊棘叢，叢邊有新墓。人間痛傷別，此是長別處。曠野多蕭條，青松白楊樹。
思歸
作者：趙徵明（唐）

為別未幾日，去日如三秋。猶疑望可見，日日上高樓。惟見分手處，白蘋滿芳洲。寸心寧死別，不忍生離憂。
泉上雨後作
作者：元季川（唐）

風雨蕩繁暑，雷息佳霽初。眾峰帶雲雨，清氣入我廬。颯颯涼飆來，臨窺愜所圖。綠蘿長新蔓，褭褭垂坐隅。流水複簷下，丹砂發清渠。養葛為我衣，種芋為我蔬。誰是畹與畦，彌漫連野蕪。
登雲中
作者：元季川（唐）

灌田東山下，取樂在爾休。清興相引行，日日三四周。白鷗與我心，不厭此中游。窮覽頗有適，不極趣無幽。憀然歌采薇，曲盡心悠悠。
山中曉興
作者：元季川（唐）

河漢降玄霜，昨來節物殊。愧無神仙姿，豈有陰陽俱。靈鳥望不見，慨然悲高梧。華葉隨風揚，珍條雜榛蕪。為君寒穀吟，歎息知何如。
古遠行
作者：元季川（唐）

悠悠遠行者，羈獨當時思。道與日月長，人無茅舍期。出門萬裡心，誰不傷別離。縱遠當白髮，歲月悲今時。何況異形容，安須與爾悲。
奉和晦日幸昆明池應制
作者：蘇頲（唐）

炎曆事邊陲，昆明始鑿池。豫遊光後聖，徵戰罷前規。霽色清珍宇，年芳入錦陂。禦杯蘭薦葉，仙仗柳交枝。二石分河瀉，雙珠代月移。微臣比翔泳，恩廣自無涯。
奉和聖制幸禮部尚書竇希玠宅應制
作者：蘇頲（唐）

尚書列侯第，外戚近臣家。飛棟臨青綺，回輿轉翠華。日交當戶樹，泉漾滿池花。圓頂圖嵩石，方流擁魏沙。豫遊今聽履，侍從昔鳴笳。自有天文降，無勞訪海槎。
奉和幸韋嗣立山莊應制
作者：蘇頲（唐）

摐金寒野霽，步玉曉山幽。帝幄期松子，臣廬訪葛侯。百工徵往夢，七聖扈來遊。斗柄乘時轉，臺階捧日留。樹重巖籟合，泉迸水光浮。石徑喧朝履，璜溪擁釣舟。恩如犯星夜，歡擬濟河秋。不學堯年隱，空令傲許由。
奉和聖制送張說上集賢學士賜宴得茲字
作者：蘇頲（唐）

肅肅金殿裡，招賢固在茲。鏘鏘石渠內，序拜亦同時。宴錫歡談道，文成貴說詩。用儒今作相，敦學舊為師。下際天光近，中來帝渥滋。國朝良史載，能事日論思。
奉和聖制途經華嶽應制
作者：蘇頲（唐）

朝望蓮華獄，神心就日來。晴觀五千仞，仙掌拓山開。受命金符葉，過祥玉瑞陪。霧披乘鹿見，雲起馭龍回。偃樹枝封雪，殘碑石冒苔。聖皇惟道契，文字勒巖隈。
奉和聖制經河上公廟應制
作者：蘇頲（唐）

河流無日夜，河上有神仙。輦路曾經此，壇場即宛然。下疑成洞穴，高若在空煙。善物遺方外，和光繞道邊。事因周史得，言與漢王傳。喜屬膺期聖，邦家業又玄。
奉和聖制答張說出雀鼠谷
作者：蘇頲（唐）

雨施巡方罷，雲從訓俗回。密途汾水衛，清蹕晉郊陪。寒著山邊盡，春當日下來。禦祠玄鳥應，仙仗綠楊開。作頌音傳雅，觀文色動臺。更知西向樂，宸藻協鹽梅。
奉和恩賜樂遊園宴應制
作者：蘇頲（唐）

樂遊光地選，酺飲慶天從。座密千官盛，場開百戲容。綠塍際山盡，緹幕倚雲重。下上花齊發，週迴柳遍濃。奪晴紛劍履，喧聽雜歌鐘。日晚銜恩散，堯人並可封。
恩制尚書省僚宴昆明池同用堯字
作者：蘇頲（唐）

露渥灑雲霄，天官次鬥杓。昆明四十裡，空水極晴朝。雁似銜紅葉，鯨疑噴海潮。翠山來徹底，白日去回標。泳廣漁杈溢，浮深妓舫搖。飽恩皆醉止，合舞共歌堯。
奉和聖制幸望春宮送朔方大總管張仁亶
作者：蘇頲（唐）

北風吹早雁，日夕渡河飛。氣冷膠應折，霜明草正腓。老臣帷幄算，元宰廟堂機。餞飲回仙蹕，臨戎解禦衣。軍裝乘曉發，師律候春歸。方佇勳庸盛，天詞降紫微。
奉和聖制登太行山中言志應制
作者：蘇頲（唐）

北山東入海，馳道上連天。順動三光注，登臨永珍懸。俯觀河內邑，平指洛陽川。按蹕夷關險，張旗亙井泉。曉巖中警柝，春事下搜田。德重周王問，歌輕漢後傳。宸遊鋪令典，睿思起芳年。願以封書奏，回鑾禪肅然。
奉和聖制漕橋東送新除嶽牧
作者：蘇頲（唐）

寶賢不遺俊，臺閣盡鵷鸞。未若調人切，其如簡帝難。上才膺出典，中旨念分官。特以專城貴，深惟列郡安。政行思務本，風靡屬勝殘。有令田知急，無分獄在寬。至言題睿劄，殊渥灑仙翰。詔餞三臺降，朝榮萬國歡。舉杯臨水發，張樂擁橋觀。式佇東封會，鏘鏘檢玉壇。
奉和聖制途次舊居應制
作者：蘇頲（唐）

潞國臨淄邸，天王別駕輿。出潛離隱際，小往大來初。東陸行春典，南陽即舊居。約川星罕駐，扶道日旗舒。雲覆連行在，風回助掃除。木行城邑望，皋落土田疏。昔試邦興後，今過俗徯予。示威寧校獵，崇讓不陳魚。府吏趨宸扆，鄉耆捧帝車。帳傾三飲處，閑整六飛餘。盛業銘汾鼎，昌期應洛書。願陪歌賦末，留比蜀相如。
奉和聖制至長春宮登樓望稼穡之作
作者：蘇頲（唐）

帝跡奚其遠，皇符之所崇。敬時堯務作，盡力禹稱功。赫赫惟元後，經營自左馮。變蕪粳稻實，流惡水泉通。國阜猶前豹，人疲詎昔熊。黃圖巡沃野，清吹入離宮。是閱京坻富，仍觀都邑雄。憑軒一何綺，積溜寫晴空。禮節家安外，和平俗在中。見龍垂渭北，辭雁指河東。睿思方居鎬，宸遊若飲豐。寧誇子雲從，只為獵扶風。
利州北佛龕前重於去歲題處作
作者：蘇頲（唐）

重巖載看美，分塔起層標。蜀守經塗處，巴人作禮朝。地疑三界出，空是六塵銷。臥石鋪蒼蘚，行塍覆綠條。歲年書有記，非為學題橋。
閑園即事寄韋侍郎
作者：蘇頲（唐）

結廬東城下，直望江南山。青靄遠相接，白雲來複還。拂筵紅蘚上，開幔綠條間。物應春偏好，情忘趣轉閑。憲臣饒美度，聯事惜徂顏。有酒空盈酌，高車不可攀。
扈從溫泉同紫微黃門群公泛渭川得齊字
作者：蘇頲（唐）

虹旗映綠荑，春仗漢豐西。侍蹕浮清渭，揚舲降紫泥。近臨鈞石地，遙指釣璜溪。岸轉帆飛疾，川平棹舉齊。傅舟來是用，軒馭往應迷。興闋菱歌動，沙洲亂夕鷖。
餞趙尚書攝御史大夫赴朔方軍
作者：蘇頲（唐）

勁虜欲南窺，揚兵護朔陲。趙堯甯易印，鄧禹即分麾。野餞回三傑，軍謀用六奇。雲邊愁出塞，日下愴臨岐。拔劍行人舞，揮戈戰馬馳。明年麟閣上，充國畫於斯。
曉發興州入陳平路
作者：蘇頲（唐）

旌節指巴岷，年年行且巡。暮來青嶂宿，朝去綠江春。魚貫梁緣馬，猿奔樹息人。邑祠猶是漢，溪道即名陳。舊史饒遷謫，恆情厭苦辛。甯知報恩者，天子一忠臣。
同餞陽將軍兼源州都督禦史中丞
作者：蘇頲（唐）

右地接龜沙，中朝任虎牙。然明方改俗，去病不為家。將禮登壇盛，軍容出塞華。朔風搖漢鼓，邊馬思胡笳。旗合無邀正，冠危有觸邪。當看勞還日，及此禦溝花。
扈從鳳泉和崔黃門喜恩旨解嚴罷圍之作
作者：蘇頲（唐）

輦路岐山曲，儲胥渭水湄。教成提將鼓，禮備植虞旗。不取從畋樂，先流去殺慈。舜韶同舞日，湯祝盡飛時。物應陽和施，人知雨露私。何如穆天子，七萃幾勞師。
秋夜寓直中書呈黃門舅
作者：蘇頲（唐）

簾櫳上夜鉤，清列聽更籌。忽共雞枝老，還如騎省秋。循庭喜三入，對渚憶雙遊。紫紱名初拜，黃縑跡尚留。月舒當北幌，雲賦直東樓。恩渥迷天施，童蒙慰我求。遲君臺鼎節，聞義一承流。
先是新昌小園期京兆尹一訪兼郎官數子自頃沉屙年復一年茲願不果率然成章
作者：蘇頲（唐）

獨好中林隱，先期上月春。閑花傍戶落，喧鳥逼簷馴。寂寞東坡叟，傳呼北裡人。在山琴易調，開甕酒歸醇。佇望應三接，彌留忽幾旬。不疑丹火變，空負綠條新。鬥蟻聞常日，歌龍值此辰。其如眾君子，嘉會阻清塵。
奉和馬常侍寺中之作
作者：蘇頲（唐）

怨暑時雲謝，愆陽澤暫偏。鼎陳從祀日，鑰動問刑年。絳服龍雩寢，玄冠馬使旋。作霖期傅說，為旱聽周宣。河嶽陰符啟，星辰暗檄傳。浮涼吹景氣，飛動灑空煙。颯颯將秋近，沉沉與暝連。分湍涇水石，合穎雍州田。德施超三五，文雄賦十千。及斯何以樂，明主敬人天。
慈恩寺二月半寓言
作者：蘇頲（唐）

二月韶春半，三空霽景初。獻來應有受，滅盡竟無餘。化跡傳官寺，歸誠謁梵居。殿堂花覆席，觀閣柳垂疏。共命枝間鳥，長生水上魚。問津窺彼岸，迷路得真車。行密幽關靜，談精俗態祛。稻麻欣所遇，蓬籜愴焉如。不駐秦京陌，還題蜀郡輿。愛離方自此，回望獨躕躇。
餞澤州盧使君赴任
作者：蘇頲（唐）

聞道降綸書，為邦建彩旟。政憑循吏往，才以貴卿除。詞賦良無敵，聲華藹有餘。榮承四嶽後，請絕五天初。關路通秦壁，城池接晉墟。撰期行子賦，分典列侯居。別望喧追餞，離言系慘舒。平蕪寒蛩亂，喬木夜蟬疏。寥泬秋先起，推移月向諸。舊交何以贈，客至待烹魚。
陳倉別隴州司戶李維深
作者：蘇頲（唐）

京國自攜手，同途欣解頤。情言正的的，春物宛遲遲。忽背雕戎役，旋瞻獲寶祠。蜀城餘出守，吳嶽爾歸思。歡愜更傷此，眷殷殊念茲。揚麾北林徑，跂石南澗湄。中作壺觴餞，回添道路悲。數花臨磴日，百草覆田時。有美同人意，無為行子辭。酣歌拔劍起，毋是答恩私。
奉和崔尚書贈大理陸卿鴻臚劉卿見示之作
作者：蘇頲（唐）

戲藻嘉魚樂，棲梧見鳳飛。類從皆有召，聲應乃無違。美價逢時出，奇才選眾稀。避堂貽後政，掃第發前幾。出曳仙人履，還燻侍女衣。省中何赫奕，庭際滿芳菲。吏部端清鑒，丞郎肅紫機。會心歌詠是，回跡宴言非。北寺鄰玄闕，南城寫翠微。參差交隱見，彷彿接光輝。賓序嘗柔德，刑孚已霽威。巨源林下契，不速自同歸。
敬和崔尚書大明朝堂雨後望終南山見示之作
作者：蘇頲（唐）

奕奕輕車至，清晨朝未央。未央在霄極，中路視鹹陽。委曲漢京近，週迴秦塞長。日華動涇渭，天翠合岐梁。五丈旌旗色，百層枌橑光。東連歸馬地，南指鬥雞場。晴壑照金戺，秋雲含璧璫。由余窺霸國，蕭相奉興王。功役隱不見，頌聲存複揚。權宜珍構絕，聖作寶圖昌。在德期巢燧，居安法禹湯。塚卿才順美，多士賦成章。價重三臺俊，名超百郡良。焉知掖垣下，陳力自迷方。
夜聞故梓州韋使君明當引紼感而成章
作者：蘇頲（唐）

惻矣南鄰問，冥然東岱幽。裡閈寧相杵，朝歎忽遷舟。君心惟伯仲，吾人複款遊。對連時亦早，交喜歲才周。序發扶陽贈，文因司寇酬。詎期危露盡，相續逝川流。臥疾無三吊，居閑有百憂。振風吟鼓夕，明月照帷秋。蘚駁題詩館，楊疏奏伎樓。共將歌笑歎，轉為弟兄留。感物存如夢，觀生去若浮。餘非忘情者，雪涕報林丘。
禦箭連中雙兔
作者：蘇頲（唐）

宸遊經上苑，羽獵向閒田。狡兔初迷窟，纖驪詎著鞭。三驅仍百步，一發遂雙連。影射含霜草，魂消向月弦。歡聲動寒木，喜氣滿晴天。那似陳王意，空隨樂府篇。
奉和聖制過潼津關
作者：蘇頲（唐）

在德何夷險，觀風複往還。自能同善閉，中路可無關。
山鷓鴣詞二首
作者：蘇頲（唐）

玉關征戍久，空閨人獨愁。寒露濕青苔，別來蓬鬢秋。人坐青樓晚，鶯語百花時。愁多人易老，斷腸君不知。
汾上驚秋
作者：蘇頲（唐）

北風吹白雲，萬裡渡河汾。心緒逢搖落，秋聲不可聞。
山驛閑臥即事
作者：蘇頲（唐）

息燕歸簷靜，飛花落院閑。不愁愁自著，誰道憶鄉關。
將赴益州題小園壁
作者：蘇頲（唐）

歲窮惟益老，春至卻辭家。可惜東園樹，無人也作花。
詠禮部尚書廳後鵲
作者：蘇頲（唐）

懷印喜將歸，窺巢戀且依。自知棲不定，還欲向南飛。
詠死兔
作者：蘇頲（唐）

兔子死蘭彈，持來掛竹竿。試將明鏡照，何異月中看。
夜宴安樂公主新宅
作者：蘇頲（唐）

車如流水馬如龍，仙史高臺十二重。天上初移衡漢匹，可憐歌舞夜相從。
侍宴桃花園詠桃花應制
作者：蘇頲（唐）

桃花灼灼有光輝，無數成蹊點更飛。為見芳林含笑待，遂同溫樹不言歸。
奉和聖制幸韋嗣立莊應制
作者：蘇頲（唐）

樹色參差隱翠微，泉流百尺向空飛。傳聞此處投竿住，遂使茲辰扈蹕歸。
重送舒公
作者：蘇頲（唐）

散騎金貂服綵衣，松花水上逐春歸。懸知邑裡遙相望，事主榮親代所稀。
句
作者：蘇頲（唐）

飛埃結紅霧，遊蓋飄青雲。指如十挺墨，耳似兩張匙。醜雖有足，甲不全身。見君無口，知伊少人。
南溪書院
作者：楊發（唐）

茅屋住來久，山深不置門。草生垂井口，花發接籬根。入院將雛鳥，攀蘿抱子猿。曾逢異人說，風景似桃源。
春園醉醒閑臥小齋
作者：楊發（唐）

酣醉送餘春，醒來恨更頻。花殘蜂蠹物，葉暗鳥欺人。簾閉高眠貴，齋空浩氣新。從今北窗蝶，長是夢中身。
小園秋興
作者：楊發（唐）

誰言帝城裡，獨作野人居。石磴晴看疊，山苗晚自鋤。相慚五秉粟，尚癖一車書。昔日揚雄宅，還無卿相輿。
與諸公池上待月
作者：楊發（唐）

樹密雲縈岸，池遙水際空。芰開方吐鏡，蘋動欲含風。漸映沙汀白，微分渚葉紅。金波宜共賞，仙棹一宵同。
簷雀
作者：楊發（唐）

弱羽怯孤飛，投簷幸所依。銜環唯報德，賀廈本知歸。紅觜休爭顧，丹心自識機。從來攀鳳足，生死戀光輝。
殘花
作者：楊發（唐）

已笑良時晚，仍悲別酒催。暖芳隨日薄，殘片逐風回。黛斂愁歌扇，妝殘泣鏡臺。繁陰莫矜衒，終是共塵埃。
山泉
作者：楊發（唐）

半空飛下水，勢去響如雷。靜徹啼猿寺，高陵坐客臺。耳同經劍閣，身若到天臺。濺樹吹成凍，鄰祠觸作灰。深中試榔慄，淺處落莓苔。半夜重城閉，潺湲枕底來。
秋晚日少陵原遊山泉之什
作者：楊發（唐）

喧濁侵肌性未沈，每來雲外恣幽尋。塵衣更喜秋泉潔，唯憐一夜空山月，似許他年伴獨吟。
秋晴獨立南亭
作者：楊發（唐）

晝對南風獨閉關，暗期幽鳥去仍還。如今有待終身貴，開襟自向清風笑，無限秋光為解顏。
宿黃花館
作者：楊發（唐）

孤館蕭條槐葉稀，暮蟬聲隔水聲微。年年為客路無盡，夜深不臥簾猶卷，數點殘螢入戶飛。
南野逢田客
作者：楊發（唐）

桑柘悠悠水蘸堤，晚風晴景不妨犁。高機猶織臥蠶子，生時自樂死由命，萬事在天管不迷。
東齋夜宴酬紹之起居見贈
作者：楊發（唐）

龍門八上不知津，唯有君心困益親。白社追遊名自遠，漸老舊交情更重，莫將美酒負良辰。
玩殘花
作者：楊發（唐）

十日濃芳一歲程，東風初急眼偏明。低枝似泥幽人醉，莫道無情似有情。
詠蛙
作者：楊收（唐）

兔邊分玉樹，龍底耀銅儀。會當同鼓吹，不復問官私。
筆
作者：楊收（唐）

雖匪囊中物，何堅不可鑽。一朝操政柄，定使冠三端。
嘲吳人觀者
作者：楊收（唐）

爾幸無羸角，何用觸吾藩。若是升堂者，還應自得門。
甲子歲書事
作者：楊乘（唐）

豎子未鼎烹，大君尚旰食。風雷隨出師，雲霞有戰色。犒功椎萬牛，募勇懸千帛。武士日曳柴，飛將兢執馘。喜氣迎捷書，歡聲送羽檄。天兵日雄強，桀犬稍離析。賊臂既已斷，賊喉既已扼。樂禍但鯨鯢，同惡為肘腋。小大勢難侔，逆順初不敵。違命固天亡，恃險乖長策。蠆毒久萌牙，狼顧非日夕。禮貌忽驕狂，疏奏遂指斥。動眾豈佳兵，含忍恐無益。鴻恩既已孤，小效不足惜。腐儒一鉛刀，投筆時感激。帝閽不敢幹，恓恓坐長畫。
南徐春日懷古
作者：楊乘（唐）

六代驕奢地，三春物象繁。靈湖通漲海，天塹隔中原。曉渡高帆駛，陰風巨艦翻。旌旗西日落，戈甲夏雲屯。豹變資陳武，龍飛擁晉元。風流前事盡，文物舊儀存。邪侮嘗移潤，忠貞幾度冤。興亡山兀兀，今古水渾渾。露滴蜂偷蕊，鶯啼日到軒。酒腸堆曲糵，詩思繞乾坤。愁夢全無蝶，離憂每愧萱。形骸勞大塊，玉石任炎昆。出處寧由己，升沈未足言。且應中聖樂，坐起任昏昏。
吳中書事
作者：楊乘（唐）

十萬人家天塹東，管絃臺榭滿春風。名歸範蠡五湖上，尊前多暇但懷古，盡日愁吟誰與同。
建鄴懷古
作者：楊乘（唐）

故城故壘滿江濆，儘是干戈舊苦辛。見此即須知帝力，生來便作太平人。
榜句
作者：楊乘（唐）

伶俜乖拙兩何如，晝泥琴聲夜泥書。數拍胡笳彈未熟，故人新命畫胡車。
題楊收相公宅
作者：尹璞（唐）

禍福從來路不遙，偶然平地上煙霄。煙霄未穩還平地，門對孤峰佔寂寥。
襲美以紗巾見惠繼以雅音，因次韻酬謝
作者：陸龜蒙（唐）

薄如蟬翅背斜陽，不稱春前贈罱郎。初覺頂寒生遠吹，知有芙蓉留自戴，欲峨煙霧訪黃房。
聞襲美有親迎之期因以寄賀
作者：陸龜蒙（唐）

梁鴻夫婦欲雙飛，細雨輕寒拂雉衣。初下雪窗因眷戀，見說春風偏有賀，露花千朵照庭闈。
襲美以巨魚之半見分因以酬謝
作者：陸龜蒙（唐）

誰與春江上信魚，可憐霜刃截來初。鱗隳似撤騷人屋，今朝最是家童喜，免泥荒畦掇野蔬。
奉和襲美館娃宮懷古次韻
作者：陸龜蒙（唐）

鏤楣消落濯春雨，蒼翠無言空斷崖。草碧未能忘帝女，賴在伍員騷思少，吳王才免似荊懷。
同襲美遊北禪院
作者：陸龜蒙（唐）

連延花蔓映風廊，岸幘披襟到竹房。居士只今開梵處，今日有情消未得，欲將名理問思光。
襲美以紫石硯見贈以詩迎之
作者：陸龜蒙（唐）

霞骨堅來玉自愁，琢成飛燕古釵頭。澄沙脆弱聞應伏，君能把贈閑吟客，遍寫江南物象酬。
和襲美送孫發百篇遊天臺
作者：陸龜蒙（唐）

直應天授與詩情，百詠唯消一日成。去把彩毫揮下國，珍重興公徒有賦，石樑深處是君行。
奉和襲美聞開元寺開筍園寄章上人
作者：陸龜蒙（唐）

春龍爭地養檀欒，況是雙林雨後看。迸出似毫當垤eJ，更得錦苞零落後，粉環高下挶煙寒。
薔薇
作者：陸龜蒙（唐）

倚牆當戶自橫陳，致得貧家似不貧。外布芳菲雖笑日，遇有客來堪玩處，一端晴綺照煙新。
奉和襲美開元寺佛缽詩
作者：陸龜蒙（唐）

空王初受逞神功，四缽須臾現一重。持次想添香積飯，從此寶函香裡見，不須西去詣靈峰。
酬襲美夏首病癒見招次韻
作者：陸龜蒙（唐）

雨多青合是垣衣，一幅蠻箋夜款扉。蕙帶又聞寬沈約，除卻伴談秋水外，野鷗何處更忘機。
新夏東郊閑泛有懷襲美
作者：陸龜蒙（唐）

遲於春日好於秋，野客相攜上釣舟。經略彴時冠暫亞，料得祇君能愛此，不爭煙水似封侯。
四月十五日道室書事寄襲美
作者：陸龜蒙（唐）

烏飯新炊芼臛香，道家齋日以為常。月苗杯舉存三洞，可中值著雷平信，為覓閑眠苦竹床。
看壓新醅寄懷襲美
作者：陸龜蒙（唐）

曉壓糟床漸有聲，旋如荒澗野泉清。身前古態燻應出，尊中若使常能淥，兩綬通侯總強名。
奉和襲美登初陽樓寄懷北平郎中
作者：陸龜蒙（唐）

遠窗浮檻亦成年，幾伴楊公白晝筵。日暖煙花曾撲地，無限恩波猶在目，東風吹起細漪漣。
奉和夏初襲美見訪題小齋次韻
作者：陸龜蒙（唐）

四鄰多是老農家，百樹雞桑半頃麻。盡趁晴明修網架，不是對君吟複醉，更將何事送年華。
奉和襲美所居首夏水木尤清，適然有作次韻
作者：陸龜蒙（唐）

柿陰成列藥花空，卻憶桐江下釣筒。亦以魚蝦供熟鷺，更愛夜來風月好，轉思玄度對支公。
奉和襲美題達上人藥圃二首
作者：陸龜蒙（唐）

藥味多從遠客齎，旋添花圃旋成畦。三椏舊種根應異，從今直到清秋日，又有香苗幾番齊。淨名無語示清羸，藥草搜來喻更微。一雨一風皆遂性，莫怪獨親幽圃坐，病容銷盡欲依歸。
奉和襲美懷華陽潤卿博士三首
作者：陸龜蒙（唐）

幾降真官授隱書，洛公曾到夢中無。眉間入靜三辰影，金墟福地能容否，願作岡前蔣負芻。火景應難到洞宮，蕭閑堂冷任天風。談玄麈尾拋雲底，奇編早晚教傳授，免以神仙問葛洪。終日焚香禮洞雲，更思琪樹轉勞神。曾尋下泊常經月，清齋若見茅司命，乞取朱兒十二斤。
以竹夾膝寄贈襲美
作者：陸龜蒙（唐）

截得篔簹冷似龍，翠光橫在暑天中。堪臨薤簟閑憑月，添君雅具教多著，為著西齋譜一通。
奉和襲美夏景無事因懷章來二上人次韻
作者：陸龜蒙（唐）

簷外青陽有二梅，折來堪下凍醪杯。高杉自欲生龍腦，還聞擬結東林社，爭奈淵明醉不來。忽憶高僧坐夏堂，厭泉聲鬧笑雲忙。山重海澹懷中印，何時更問逍遙義，五粒松陰半石床。
頃自桐江得一釣車以襲美樂煙波之思因出以為玩俄辱三篇復抒酬答
作者：陸龜蒙（唐）

旋屈金鉤劈翠筠，手中盤作釣魚輪。忘情不效孤醒客，任他華轂低頭笑，此地終無覆敗人。曾招漁侶下清潯，獨繭初隨一錘深。細輾煙華無轍跡，得失任渠但取樂，不曾生個是非心。病來懸著脆緡絲，獨喜高情為我持。數幅尚凝煙雨態，第一莫教諳此境，倚天功業待君為。
奉和襲美吳中書事寄漢南裴尚書
作者：陸龜蒙（唐）

風清地古帶前朝，遺事紛紛未寂寥。三泖涼波魚蕝動，不用懷歸忘此景，吳王看即奉弓招。
奉和襲美夏景沖澹偶作次韻二首
作者：陸龜蒙（唐）

蟬雀參差在扇紗，竹襟輕利籜冠斜。壚中有酒文園會，閑思兩地忘名者，不信人間發解華。只於池曲象山幽，便是瀟湘浸石樓。斜拂芡盤輕鶩下，莫道仙家無好爵，方諸還拜碧琳侯。
奉和襲美送李明府之任南海
作者：陸龜蒙（唐）

春盡之官直到秋，嶺雲深處憑瀧樓。居人愛近沈珠浦，之君不戀南枝久，拋卻經冬白罽裘。
奉和襲美寄題羅浮軒轅先生所居
作者：陸龜蒙（唐）

鼎成仙馭入崆峒，百世猶傳至道風。暫應青詞為穴鳳，預恐浮山歸有日，載將雲室十洲東。
奉和襲美寄瓊州楊舍人
作者：陸龜蒙（唐）

明時非罪謫何偏，鵩鳥巢南更數千。酒滿椰杯消毒霧，只以直誠天自信，不勞詩句詠貪泉。
奉和襲美宿報恩寺水閣
作者：陸龜蒙（唐）

峰抱池光曲岸平，月臨虛檻夜何清。僧穿小檜才分影，周顒不用裁書勸，自得涼天證道情。
奉和襲美醉中偶作見寄次韻
作者：陸龜蒙（唐）

海鶴飄飄韻莫儕，在公猶與俗情乖。初呈酒務求專判，憐君醉墨風流甚，幾度題詩小謝齋。
奉和襲美寄滑州李副使員外
作者：陸龜蒙（唐）

洛生閑詠正抽毫，忽傍旌旗著戰袍。檄下連營皆破膽，除卻徵南為上將，平徐功業更誰高。
奉和襲美吳中言懷寄南海二同年
作者：陸龜蒙（唐）

曾見淩風上赤霄，盡將華藻赴嘉招。城連虎踞山圖麗，庭中必有君遷樹，莫向空臺望漢朝。
奉和襲美傷史拱山人
作者：陸龜蒙（唐）

曾說山棲欲去尋，豈知霜骨葬寒林。常依淨住師冥目，唯君獨在江雲外，誰誄孤貞置峴岑。
白鷗詩
作者：陸龜蒙（唐）

慣向溪頭漾淺沙，薄煙微雨是生涯。時時失伴沈山影，池塘信美應難戀，針在魚唇劍在蝦。
懷楊臺文楊鼎文二秀才
作者：陸龜蒙（唐）

秋早相逢待得春，崇蘭清露小山雲。寒花獨自愁中見，重思醉墨縱橫甚，書破羊欣白練裙。
奉和襲美謝友人惠人參
作者：陸龜蒙（唐）

五葉初成椵樹陰，紫團峰外即雞林。名參鬼蓋須難見，殷勤潤取相如肺，封禪書成動帝心。
嚴子重以詩遊於名勝間，舊矣。餘晚於江南相遇，甚樂。不幸且沒襲美，作詩序而弔之其名，真不朽矣，又何戚其死哉？餘因息悲而為之和
作者：陸龜蒙（唐）

每值江南日落春，十年詩酒愛逢君。芙蓉湖上吟船倚，猶憐未蔔佳城處，更劚要離塚畔雲。
算山
作者：陸龜蒙（唐）

水繞蒼山固護來，當時盤踞實雄才。周郎計策清宵定，何如今日家天下，閶闔門臨萬國開。
寄茅山何威儀二首
作者：陸龜蒙（唐）

大小三峰次九華，靈蹤今盡屬何家。漢時仙上雲巔鶴，年來已奉黃庭教，夕煉腥魂曉吸霞。曾向人間拜節旄，乍疑因夢到仙曹。身輕曳羽霞襟狹，從聞此日搜奇話，轉覺魂飛夜夜勞。
百子池
作者：張諤（唐）

舊聞百子漢家池，漢家淥水今逶迤。宮女厭鏡笑窺池，
東封山下宴群臣
作者：張諤（唐）

萬裡扈封巒，群公遇此歡。幔城連夜靜，霜仗滿空寒。輦路宵煙合，旌門曉月殘。明朝陪聖主，山下禮圓壇。
三日岐王宅
作者：張諤（唐）

玉女貴妃生，嫛婗始發聲。金盆浴未了，繃子繡初成。翡翠雕芳縟，真珠帖小纓。何時學健步，鬥取落花輕。
滿月
作者：張諤（唐）

社金流茂祉，庭玉表奇才。竹似因談植，蘭疑入夢栽。烏將八子去，鳳逐九雛來。今夜明珠色，當隨滿月開。
岐王山亭
作者：張諤（唐）

王家傍綠池，春色正相宜。豈有樓臺好，兼看草樹奇。石榴天上葉，椰子日南枝。出入千門裡，年年樂未移。
岐王席上詠美人
作者：張諤（唐）

半額畫雙蛾，盈盈燭下歌。玉杯寒意少，金屋夜情多。香豔王分帖，裙嬌敕賜羅。平陽莫相妒，喚出不如他。
還京
作者：張諤（唐）

朱紱臨秦望，皇華赴洛橋。文章南渡越，書奏北歸朝。樹入江雲盡，城銜海月遙。秋風將客思，川上晚蕭蕭。
贈吏部孫員外濟
作者：張諤（唐）

天子愛賢才，星郎入拜來。明光朝半下，建禮直初回。名帶含香發，文隨綺幕開。披雲自有鏡，從此照仙台。
送李著作倅杭州
作者：張諤（唐）

輟史空三署，題輿佐一方。祖筵開霽景，徵陌直朝光。水陸風煙隔，秦吳道路長。佇聞敷善政，邦國詠惟康。
九日
作者：張諤（唐）

秋來林下不知春，一種佳遊事也均。絳葉從朝飛著夜，城遠登高並九日，茱萸凡作幾年新。
延平門高齋亭子應岐王教
作者：張諤（唐）

花源藥嶼鳳城西，翠幕紗窗鶯亂啼。昨夜蒲萄初上架，請語東風催後騎，並將歌舞向前溪。
九日宴
作者：張諤（唐）

秋葉風吹黃颯颯，晴雲日照白鱗鱗。歸來得問茱萸女，今日登高醉幾人。
從軍
作者：劉庭琦（唐）

朔風吹寒塞，胡沙千萬裡。陳雲出岱山，孤月生海水。決勝方求敵，銜恩本輕死。蕭蕭牧馬鳴，中夜拔劍起。
奉和聖制瑞雪篇
作者：劉庭琦（唐）

紫宸飛雪曉裴回，層閣重門雪照開。九衢皛耀浮埃盡，埋雲翳景無窮已，因風落地吹還起。先過翡翠寶房中，羅衣點著渾是花，玉手摶來半成水。奕奕紛紛何所如，姑射山中符聖壽，芙蓉闕下降神車。願隨睿澤流無限，
詠木槿樹題武進文明府廳
作者：劉庭琦（唐）

物情良可見，人事不勝悲。莫恃朝榮好，君看暮落時。
銅雀臺
作者：劉庭琦（唐）

銅臺宮觀委灰塵，魏主園林漳水濱。即今西望猶堪思，況複當時歌舞人。
失白鷹
作者：鄭繇（唐）

白錦文章亂，丹霄羽翮齊。雲中呼暫下，雪裡放還迷。梁苑驚池鶩，陳倉拂野雞。不知寥廓外，何處獨依棲。
經慈澗題
作者：鄭繇（唐）

岸與恩同廣，波將慈共深。涓涓勞日夜，長似下流心。
奉和執契靜三邊應詔
作者：許敬宗（唐）

玄塞隔陰戎，朱光分昧穀。地遊窮北際，雲崖盡西陸。星次絕軒臺，風衢乖禹服。寰區無所外，天覆今鹹育。竄苗猶有孽，戮負自貽辜。疏網妖鯢漏，盤藪怪禽逋。髯飛尚假息，乳視暫稽誅。幹靈振玉弩，神略運璿樞。日羽廓遊氣，天陣清華野。升晅光西夜，馳恩溢東瀉。揮袂靜昆炎，開關納流赭。錦軺淩右地，華纓羈大夏。清檯映羅葉，玄沚控瑤池。駝鹿輸珍貺，樹羽饗來儀。輟餚觀化宇，棲籞萃條支。燻風交閬闕，就日泛蒙漪。充庭延飲至，絢簡敷春藻。迎薑已創圖，命力方論道。昔託遊河乘，再備商山皓。欣逢德化流，思效登封草。
奉和行經破薛舉戰地應制
作者：許敬宗（唐）

混元分大象，長策挫修鯨。於斯建宸極，由此創鴻名。一戎幹宇泰，千祀德流清。垂衣凝庶績，端拱鑄群生。複整瑤池駕，還臨官渡營。周遊尋曩跡，曠望動天情。帷宮面丹浦，帳殿矚宛城。虜場棲九穗，前歌被六英。戰地甘泉湧，陣處景雲生。普天沾凱澤，相攜欣頌平。
奉和入潼關
作者：許敬宗（唐）

曦馭循黃道，星陳引翠旗。濟潼紆萬乘，臨河耀六師。前旌彌陸海，後騎發通伊。勢逾回地軸，威盛轉天機。是節歲窮紀，關樹蕩涼颸。仙露含靈掌，瑞鼎照川湄。沖襟賞臨睨，高詠入京畿。
奉和春日望海
作者：許敬宗（唐）

韓夷愆奉贐，憑險亂天常。乃神弘廟略，橫海剪吞航。電野清玄菟，騰笳振白狼。連雲飛巨艦，編石架浮樑。周遊臨大壑，降望極遐荒。桃門通山抃，蓬渚降霓裳。驚濤含蜃闕，駭浪掩晨光。青丘絢春組，丹谷耀華桑。長驅七萃卒，成功百戰場。俄且旋戎路，飲至肅巖廊。
奉和元日應制
作者：許敬宗（唐）

天正開初節，日觀上重輪。百靈滋景祚，萬玉慶惟新。待旦敷玄造，韜旒禦紫宸。武帳臨光宅，文衛象鉤陳。廣庭揚九奏，大帛麗三辰。發生同化育，播物體陶鈞。霜空澄曉氣，霞景瑩芳春。德輝覃率土，相賀奉還淳。
奉和初春登樓即目應詔
作者：許敬宗（唐）

旭日臨重壁，天眷極中京。春暉發芳甸，佳氣滿層城。去鳥隨看沒，來雲逐望生。歌裡非煙颺，琴上凱風清。文波浮鏤檻，摛景煥雕楹。璿璣體寬政，隆棟象端衡。創規雖有作，凝拱遂無營。沐恩空改鬢，將何謝夏成。
奉和秋日即目應制
作者：許敬宗（唐）

玉露交珠網，金風度綺錢。昆明秋景淡，岐岫落霞然。辭燕歸寒海，來鴻出遠天。葉動羅帷颺，花映繡裳鮮。規空升暗魄，籠野散輕煙。鵲度林光起，鳧沒水文圓。無機絡秋緯，如管奏寒蟬。乃眷情何極，宸襟豫有旃。
奉和秋暮言志應制
作者：許敬宗（唐）

秋深桂初發，寒窗菊餘菲。波擁群鳧至，秋飄朔雁歸。月莢生還落，雲枝似複非。凝宸閱棲畝，觀文佇少微。聖敬韜前哲，先天諒不違。
奉和喜雪應制
作者：許敬宗（唐）

嵰州表奇貺，閟竹應遐巡。何如禦京洛，流霰下天津。忽若瓊林曙，俄同李徑春。姑峰映仙質，郢路雜歌塵。伏檻觀花瑞，稱觴慶冬積。飄河共瀉銀，委樹還重璧。連山分掩翠，綿霄遠韜碧。千里遍浮空，五軔鹹淪跡。機前輝裂素，池上伴淩波。騰華承玉宇，凝照混金娥。是日松筠性，欣奉柏梁歌。
奉和登陝州城樓應制
作者：許敬宗（唐）

挹河澄綠宇，禦溝映朱宮。辰旗翻麗景，星蓋曳雕虹。學嚬齊柳嫩，妍笑發春叢。錦鱗文碧浪，繡羽絢青空。眷念三階靜，遙想二南風。
遊清都觀尋沈道士得清字
作者：許敬宗（唐）

幽人蹈箕潁，方士訪蓬瀛。豈若逢真氣，齊契體無名。既詮眾妙理，聊暢遠遊情。縱心馳貝闕，怡神想玉京。或命餘杭酒，時聽洛濱笙。風衢通閬苑，星使下層城。蕙帳晨飆動，芝房夕露清。方葉棲遲趣，於此聽鐘聲。
奉和七夕宴懸圃應制二首
作者：許敬宗（唐）

牛閨臨淺漢，鸞駟涉秋河。兩懷縈別緒，一宿慶停梭。星模鉛裡靨，月寫黛中蛾。奈許今宵度，長嬰離恨多。婺閨期今夕，蛾輪泛淺潢。迎秋伴暮雨，待暝合神光。薦寢低雲鬢，呈態解霓裳。喜中愁漏促，別後怨天長。
奉和儀鸞殿早秋應制
作者：許敬宗（唐）

睿想追嘉豫，臨軒禦早秋。斜暉麗粉壁，清吹肅朱樓。高殿凝陰滿，雕窗豔曲流。小臣參廣宴，大造諒難酬。
奉和詠雨應詔
作者：許敬宗（唐）

舞商初赴節，湘燕遠迎秋。飄絲交殿網，亂滴起池漚。激溜分龍闕，斜飛灑鳳樓。崇朝方浹宇，宸盼俯凝旒。
奉和過慈恩寺應制
作者：許敬宗（唐）

鳳闕鄰金地，龍旗拂寶臺。雲楣將葉並，風牖送花來。月宮清晚桂，虹梁絢早梅。梵境留宸矚，掞發麗天才。
冬日宴於庶子宅各賦一字得歸
作者：許敬宗（唐）

倦遊嗟落拓，短翮慕追飛。周醪忽同醉，牙弦乃共揮。油雲澹寒色，落景靄霜霏。累日方投分，茲夕諒無歸。
送劉散員同賦得陳思王詩山樹鬱蒼蒼
作者：許敬宗（唐）

喬木託危岫，積翠繞連岡。葉疏猶漏影，花少未流芳。風來聞肅肅，霧罷見蒼蒼。此中餞行邁，不異上河梁。
侍宴莎冊宮應製得情字
作者：許敬宗（唐）

三星希曙景，萬騎翊天行。葆羽翻風隊，騰吹掩山楹。暖日晨光淺，飛煙旦彩輕。塞寒桃變色，冰斷箭流聲。漸奏長安道，神皋動睿情。
奉和過舊宅應制
作者：許敬宗（唐）

飛雲臨紫極，出震表青光。自爾家寰海，今茲返帝鄉。情深感代國，樂甚宴譙方。白水浮佳氣，黃星聚太常。岐鳳鳴層閣，酆雀賀雕樑。桂山猶總翠，蘅薄尚流芳。攀鱗有遺皓，沐德抃稱觴。
奉和宴中山應制
作者：許敬宗（唐）

飛雲旋碧海，解網宥青丘。養賢停八駿，觀風駐五牛。張樂臨堯野，揚麾曆舜州。中山獻仙酤，趙媛發清謳。塞門朱雁入，郊藪紫麟遊。一舉氛霓靜，千齡德化流。
奉和聖制登三臺言志應制
作者：許敬宗（唐）

中天表雲榭，載極聳昆樓。聖作規玄造，軒阿複聿修。高門符令節，形勝總神州。企翼摶禽萃，飛甍燕雀遊。綴星羅百拱，緣漢轉三休。旦雲生玉舄，初月上銀鉤。妙管含秦鳳，仙姿麗鬥牛。形言防處逸，粹藻發嘉猷。荷生無以謝，盡瘁竟何酬。
安德山池宴集
作者：許敬宗（唐）

戚裡歡娛地，園林矚望新。山庭帶芳杜，歌吹葉陽春。臺榭疑巫峽，荷蕖似洛濱。風花縈少女，虹梁聚美人。宴遊窮至樂，談笑畢良辰。獨歎高陽晚，歸路不知津。
奉和聖制送來濟應制
作者：許敬宗（唐）

萬乘騰鑣警岐路，百壺供帳餞離宮。禦溝分水聲難絕，良哉既深留帝念，沃化方有贊天聰。
七夕賦詠成篇
作者：許敬宗（唐）

一年抱怨嗟長別，七夕含態始言歸。飄飄羅襪光天步，所歎卻隨更漏盡，掩泣還弄昨宵機。
擬江令於長安歸揚州九日賦
作者：許敬宗（唐）

本逐徵鴻去，還隨落葉來。菊花應未滿，請待詩人開。
同前擬
作者：許敬宗（唐）

遊人倦蓬轉，鄉思逐雁來。偏想臨潭菊，芳蕊對誰開。
和邊城秋氣早
作者：李義府（唐）

金微凝素節，玉律應清葭。邊馬秋聲急，徵鴻曉陣斜。關樹凋涼葉，塞草落寒花。霧暗長川景，雲昏大漠沙。溪深路難越，川平望超忽。極望斷煙飄，遙落驚蓬沒。霜結龍城吹，水照龜林月。日色夏猶冷，霜華春未歇。睿作高紫宸，分明映玄闕。
招諭有懷贈同行人
作者：李義府（唐）

遠遊冒艱阻，深入勞存諭。春去辭國門，秋還在邊戍。軒車行未返，節序催難駐。陌上悲轉蓬，園中想芳樹。蜀山自紛糾，岷水恆奔注。臨泛多苦懷，登攀寡歡趣。永夕飛淫雨，崇朝蒸毒霧。不求綏嶺桃，寧美邛鄉蒟。白狼行欲靜，驄馬何常驅。願接軺旆塵，聯翩東北騖。
宣正殿芝草
作者：李義府（唐）

明王敦孝感，寶殿秀靈芝。色帶朝陽淨，光涵雨露滋。且標宣德重，更引國恩施。聖祚今無限，微臣樂未移。
詠鸚鵡
作者：李義府（唐）

牽弋辭重海，觸網去層巒。戢翼雕籠際，延思彩霞端。慕侶朝聲切，離群夜影寒。能言殊可貴，相助憶長安。
在巂州遙敘封禪
作者：李義府（唐）

天齊標巨鎮，日觀啟崇期。岧嶢臨渤澥，隱嶙控河沂。眺迥分吳乘，淩高屬漢祠。建嶽誠為長，升功諒在茲。帝猷符廣運，玄範暢文思。飛聲總地絡，騰化撫幹維。瑞策開珍鳳，禎圖薦寶龜。創封超昔夏，修禪掩前姬。東後方肆覲，西都導六師。肅駕移星苑，揚罕馭風司。沸鼓喧平陸，凝蹕靜通逵。汶陽馳月羽，蒙陰警電麾。巖花飄曙輦，峰葉蕩春旗。石閭環藻衛，金壇映黼帷。仙階溢秘秬，靈檢耀祥芝。張樂分韶濩，觀禮縱華夷。佳氣浮丹谷，榮光泛綠坻。三始貽遐貺，萬歲受重釐。菲質陶恩獎，趨跡奉軒墀。觸網淪幽裔，乘徼限明時。周南昔已歎，邛西今複悲。
堂堂詞二首
作者：李義府（唐）

鏤月成歌扇，裁雲作舞衣。自憐迴雪影，好取洛川歸。懶整鴛鴦被，羞褰玳瑁床。春風別有意，密處也尋香。
詠烏
作者：李義府（唐）

日裡颺朝彩，琴中伴夜啼。上林如許樹，不借一枝棲。
窗中列遠岫
作者：白居易（唐）

天靜秋山好，窗開曉翠通。遙憐峰窈窕，不隔竹朦朧。萬點當虛室，千重疊遠空。列簷攢秀氣，緣隙助清風。碧愛新晴後，明宜反照中。宣城郡齋在，望與古時同。
玉水記方流
作者：白居易（唐）

良璞含章久，寒泉徹底幽。矩浮光灩灩，方折浪悠悠。淩亂波紋異，縈回水性柔。似風搖淺瀨，疑月落清流。潛潁應傍達，藏真豈上浮。玉人如不見，淪棄即千秋。
大社觀獻捷詩
作者：白居易（唐）

淮海妖氛滅，乾坤嘉氣通。班師郊社內，操袂凱歌中。廟算無遺策，天兵不戰功。小臣同鳥獸，率舞向皇風。
自誨
作者：白居易（唐）

樂天樂天，來與汝言。汝宜拳拳，終身行焉。物有萬類，使汝未老，形枯如柴。萬感遞至，火汝心懷。使汝未死，人生百歲七十稀，設使與汝七十期。汝今年已四十四，樂天樂天，可不大哀。而今而後，汝宜饑而食，渴而飲；晝而興，夜而寢；無浪喜，無妄憂；病則臥，死則休。此中是汝家，此中是汝鄉，汝何舍此而去，自取其遑遑。遑遑兮欲安往哉，樂天樂天歸去來。
三謠：蟠木謠
作者：白居易（唐）

蟠木蟠木，有似我身；不中乎器，無用於人。下擁腫而上轔菌，桷不桷兮輪不輪。天子建明堂兮既非梁棟，諸侯斫大輅兮材又不中。唯我病夫，或有所用。用爾為幾，承吾臂支吾頤而已矣。不傷爾性，不枉爾理。爾怏怏為幾之外，無所用爾。爾既不材，吾亦不材，胡為乎人間裴回？蟠木蟠木，
三謠：素屏謠
作者：白居易（唐）

素屏素屏，胡為乎不文不飾，不丹不青？當世豈無李陽冰之篆字，張旭之筆跡？邊鸞之花鳥，吾於香爐峰下置草堂，二屏倚在東西牆。夜如明月入我室，曉如白雲圍我床。我心久養浩然氣，貴豪待此方悅目，晏然寢臥乎其中。素屏素屏，
三謠：朱藤謠
作者：白居易（唐）

朱藤朱藤，溫如紅玉，直如朱繩。自我得爾以為杖，中途不進，部曲多回。唯此朱藤，實隨我來。瘴癘之鄉，或水或陸，自北徂南。泥黏雪滑，足力不堪。吾本兩足，吾與爾披雲撥水，環山繞野。二年蹋遍匡廬間，
無可奈何歌
作者：白居易（唐）

無可奈何兮，白日走而朱顏頹。少日往而老日催，嗟吾生之幾何，寄瞬息乎其中。又如太倉之稊米，倔強其骨髓，齟齬其心胸。合冰炭以交戰，只自苦兮厥躬。彼造物者，雲何不為？此與化者，雲何不隨？或喣或吹，誰達此觀，喪馬之翁。俾吾為秋毫之杪，吾亦自足，是以達人靜則吻然與陰合跡，動則浩然與陽同波。委順而已，孰知其他。時邪命邪，吾其無奈彼何；委邪順邪，彼亦無奈吾何。夫兩無奈何，
池上篇
作者：白居易（唐）

十畝之宅，五畝之園。有水一池，有竹千竿。勿謂土狹，有書有酒，有歌有弦。有叟在中，白須飄然。識分知足，靈鶴怪石，紫菱白蓮。皆吾所好，盡在吾前。時飲一杯，
齒落辭
作者：白居易（唐）

嗟嗟乎雙齒，自吾有之爾，俾爾嚼肉咀蔬，銜杯漱水；豐吾膚革，滋吾血髓；從幼逮老，勤亦至矣。幸有輔車，老與齒別，齒隨涕零。我老日來，爾去不回。嗟嗟乎雙齒，為口中之物，忽乎六十餘年。昔君之壯也，血剛齒堅；今君之老矣，血衰齒寒。輔車齗顎，日削月朘。上參差而下卼臲，曾何足以少安。嘻，君其聽哉：女長辭姥，臣老辭主。發衰辭頭，葉枯辭樹。物無細大，
不能忘情吟
作者：白居易（唐）

鬻駱馬兮放楊柳枝，掩翠黛兮頓金羈。馬不能言兮長鳴而卻顧，楊柳枝再拜長跪而致辭。辭曰：主乘此駱五年，凡千有八百日。銜橛之下，我姑酌彼金罍，我與爾歸醉鄉去來。
寄宜陽兄弟
作者：易重（唐）

六年雁序恨分離，詔下今朝遇已知。上國皇風初喜日，故里仙才若相問，一春攀得兩重枝。
發蕙風館遇陰不見九華山有作
作者：孟遲（唐）

我來淮陰城，千江萬山無不經。山青水碧千萬丈，人家敲鏡救不得，光陰卻屬貪狼星。恨亦不能通，
寄浙右舊幕僚
作者：孟遲（唐）

由來惡舌駟難追，自古無媒謗所歸。勾踐豈能容範蠡，慚愧故人同鮑叔，此心江柳尚依依。
壯士吟
作者：孟遲（唐）

壯士何曾悲，悲即無回期。如何易水上，未歌淚先垂。
徐波渡
作者：孟遲（唐）

曉月千重樹，春煙十裡溪。過來還過去，此路不知迷。
題嘉祥驛
作者：孟遲（唐）

樹頂煙微綠，山根菊暗香。何人獨鞭馬，落日上嘉祥。
懷鄭洎
作者：孟遲（唐）

風蘭舞幽香，雨葉墮寒滴。美人來不來，前山看向夕。
長信宮
作者：孟遲（唐）

君恩已盡欲何歸，猶有殘香在舞衣。自恨身輕不如燕，春來還繞禦簾飛。
閨情
作者：孟遲（唐）

山上有山歸不得，湘江暮雨鷓鴣飛。蘼蕪亦是王孫草，莫送春香入客衣。
蓮塘
作者：孟遲（唐）

脈脈低迴殷袖遮，臉橫秋水髻盤鴉。蓮莖有刺不成折，盡日岸傍空看花。
還淮卻寄睢陽
作者：孟遲（唐）

梁王池苑已蒼然，滿樹斜陽極浦煙。盡日回頭看不見，兩行愁淚上南船。
烏江
作者：孟遲（唐）

中分豈是無遺策，百戰空勞不逝騅。大業固非人事及，烏江亭長又何知。
新安故關
作者：孟遲（唐）

漢帝英雄重武材，崇山險處鑿門開。如今更有將軍否，移取潼關向北來。
廣陵城
作者：孟遲（唐）

紅繞高臺綠繞城，城邊春草傍牆生。隋家不向此中盡，汴水應無東去聲。
過驪山
作者：孟遲（唐）

冷日微煙渭水愁，華清宮樹不勝秋。霓裳一曲千門鎖，白盡梨園弟子頭。
吳故宮
作者：孟遲（唐）

越女歌長君且聽，芙蓉香滿水邊城。豈知一日終非主，猶自如今有怨聲。
蘭昌宮
作者：孟遲（唐）

宮門兩片掩埃塵，牆上無花草不春。誰見當時禁中事，阿嬌解佩與何人。
宮人斜
作者：孟遲（唐）

雲慘煙愁苑路斜，路傍丘塚盡宮娃。茂陵不是同歸處，空寄香魂著野花。
句
作者：孟遲（唐）

天地有時饒一擲。江山無主任平分。
和於興宗登越王樓詩
作者：王鐸（唐）

謝脁題詩處，危樓壓郡城。雨餘江水碧，雲斷雪山明。錦繡來仙境，風光入帝京。恨無青玉案，何以報高情。
謁梓潼張惡子廟
作者：王鐸（唐）

盛唐聖主解青萍，欲振新封濟順名。夜雨龍拋三尺匣，惟報關東諸將相，柱天功業賴陰兵。
罷都統守鎮滑州作
作者：王鐸（唐）

用軍何事敢遷延，恩重才輕分使然。黜詔已聞來闕下，正會星辰扶北極，卻驅戈甲鎮南燕。三塵上相逢明主，
句
作者：王鐸（唐）

華表尚迷丁令鶴，竹坡猶認葛溪龍。。
中秋月直禁苑
作者：鄭畋（唐）

禁署方懷忝，綸闈已再加。暫來西掖路，還整上清槎。恍惚歸丹地，深嚴宿絳霞。幽襟聊自適，閑弄紫薇花。
麥穗兩岐
作者：鄭畋（唐）

聖慮憂千畝，嘉苗薦兩岐。如雲方表盛，成穗忽標奇。瑞露縱橫滴，祥風左右吹。謳歌連上苑，化日遍平陂。史冊書堪重，丹青畫更宜。願依連理樹，俱作萬年枝。
五月一日紫宸候對時屬禁直穿內而行因書六韻
作者：鄭畋（唐）

朱夏五更後，步廊三裡餘。有人從翰苑，穿入內中書。漏響飄銀箭，燈光照玉除。禁扉猶鎖鑰，宮妓已妝梳。紫府遊應似，鈞天夢不如。塵埃九重外，誰信在清虛。
題緱山王子晉廟
作者：鄭畋（唐）

有昔靈王子，吹笙溯泬。六宮攀不住，三島去相招。亡國原陵古，賓天歲月遙。無蹊窺海曲，有廟訪山椒。石帳龍蛇拱，雲櫳彩翠銷。露壇裝琬琰，真像寫松喬。珠館青童宴，琳宮阿母朝。氣輿仙女侍，天馬吏兵調。湘妓紅絲瑟，秦郎白管簫。西城要綽約，南嶽命嬌嬈。句曲觴金洞，天臺嘯石橋。晚花珠弄蕊，春茹玉生苗。二景神光秘，三元寶籙饒。霧垂鴉翅發，冰束虎章腰。鶴馭爭銜箭，龍妃合獻綃。衣從星渚浣，丹就日宮燒。物外花嘗滿，人間葉自凋。望臺悲漢戾，閱水笑梁昭。古殿香殘灺，荒階柳長條。幾曾期七日，無複降重霄。嵩嶺連天漢，伊瀾入海潮。何由得真訣，使我佩環飄。
初秋寓直三首
作者：鄭畋（唐）

曉星獨掛結麟樓，三殿風高藥樹秋。玉笛數聲飄不住，問人依約在東頭。宿鳥翩翩落照微，石臺樓閣鎖重扉。步廊無限金羈響，應是諸司扈從歸。幽閣焚香萬慮凝，下簾胎息過禪僧。玉堂分照無人後，消盡金盆一碗冰。
夜景又作
作者：鄭畋（唐）

鈴絛無響閉珠宮，小閣涼添玉蕊風。枕簟滿床明月到，自疑身在五雲中。
杪秋夜直
作者：鄭畋（唐）

蕊宮裁詔與宵分，雖在青雲憶白雲。待報君恩了歸去，山翁何急草移文。
禁直寄崔員外
作者：鄭畋（唐）

銀臺樓北蕊珠宮，夐與人間路不同。在省五更春睡侶，早來分夢玉堂中。
聞號
作者：鄭畋（唐）

陛兵偏近羽林營，夜靜仍傳禁號聲。應笑執金雙闕下，近南猶隔兩重城。
禁直和人飲酒
作者：鄭畋（唐）

卉醴陀花物外香，清濃標格勝椒漿。我來尚有鈞天會，猶得金尊半日嘗。
下直早出
作者：鄭畋（唐）

諸司人盡馬蹄稀，紫帕雲竿九釘歸。偏覺石臺清貴處，榜懸金字射晴暉。
金鑾坡上南望
作者：鄭畋（唐）

玉晨鐘韻上清虛，畫戟祥煙拱帝居。極眼向南無限地，綠煙深處認中書。
酬隱珪舍人寄紅燭
作者：鄭畋（唐）

蜜炬殷紅畫不如，且將歸去照吾廬。今來並得三般事，靈運詩篇逸少書。
馬嵬坡
作者：鄭畋（唐）

玄宗回馬楊妃死，雲雨雖亡日月新。終是聖明天子事，景陽宮井又何人。
句
作者：鄭畋（唐）

圓明青z3飯，光潤碧霞漿。。浴殿晴秋倘中謝，殘英猶可醉瓊杯。（《紫薇花》。見《海錄碎事》）
題九華山
作者：譚銖（唐）

憶聞九華山，尚在童稚年。浮沉任名路，窺仰會無緣。罷職池陽時，複遭迎送牽。因茲契誠願，矚望枕蓆前。況值春正濃，氣色無不全。或如碧玉靜，或似青靄鮮。或接白雲堆，或映紅霞天。呈姿既不一，變態何啻千。巍峨本無動，崇峻性豈偏。外景自隱隱，潛虛固幽玄。我來暗凝情，務道志更堅。色與山異性，性並山亦然。境變山不動，性存形自遷。自遷不阻俗，自定不失賢。浮華與朱紫，安可迷心田。
真娘墓
作者：譚銖（唐）

武丘山下塚累累，松柏蕭條盡可悲。何事世人偏重色，真娘墓上獨題詩。
望九華山
作者：盧嗣立（唐）

九華深翠落軒楹，迥眺澄江氣象明。不遇陰霾孤岫隱，得路歸山期早訣，夜來潛已告精誠。
應舉日寄兄弟
作者：朱可名（唐）

廢刈鏡湖田，上書紫閣前。愁人久委地，詩道未聞天。不是燒金手，徒拋釣月船。多慚兄弟意，不敢問林泉。
河出榮光
作者：張良器（唐）

引派崑山峻，朝宗海路長。千齡逢聖主，五色瑞榮光。隱映浮中國，晶明助太陽。坤維連浩漫，天漢接微茫。丹闕清氛裡，函關紫氣旁。位尊常守伯，道泰每呈祥。習坎靈逾久，居卑德有常。龍門如可涉，忠信是舟梁。
長安書懷
作者：秦韜玉（唐）

涼風吹雨滴寒更，鄉思欺人撥不平。長有歸心懸馬首，早晚身閑著蓑去，橘香深處釣船橫。
檜樹
作者：秦韜玉（唐）

翠雲交乾瘦輪囷，嘯雨吟風幾百春。深蓋屈盤青麈尾，歲月如波事如夢，竟留蒼翠待何人。
讀五侯傳
作者：秦韜玉（唐）

漢亡金鏡道將衰，便有奸臣競佐時。專國只誇兄弟貴，朱紫盈門自稱貴，可嗟區宇盡瘡痍。
春雪
作者：秦韜玉（唐）

雲重寒空思寂寥，玉塵如糝滿春朝。片才著地輕輕陷，誰家醉卷珠簾看，弦管堂深暖易調。
貧女
作者：秦韜玉（唐）

蓬門未識綺羅香，擬託良媒益自傷。誰愛風流高格調，苦恨年年壓金線，為他人作嫁衣裳。
題竹
作者：秦韜玉（唐）

削玉森森幽思清，院家高興尚分明。捲簾陰薄漏山色，卻驚九陌輪蹄外，獨有溪煙數十莖。
鸚鵡
作者：秦韜玉（唐）

每聞別雁競悲鳴，卻歎金籠寄此生。早是翠襟爭愛惜，幸自禰衡人未識，賺他作賦被時輕。
寄李處士
作者：秦韜玉（唐）

呂望甘羅道已彰，只憑時數為門張。世途必竟皆應定，因君指似封侯骨，漸擬回頭別醉鄉。
對花
作者：秦韜玉（唐）

長與韶光暗有期，可憐蜂蝶卻先知。誰家促席臨低樹，向人雖道渾無語，笑勸王孫到醉時。
寄懷
作者：秦韜玉（唐）

總藏心劍事儒風，大道如今已渾同。會致名津搜俊彥，若使重生太平日，也應回首哭途窮。
題刑部李郎中山亭
作者：秦韜玉（唐）

儂家雲水本相知，每到高齋強展眉。瘦竹嚲煙遮板閣，不是主人多野興，肯開青眼重漁師。
八月十五日夜同衛諫議看月
作者：秦韜玉（唐）

常時月好賴新晴，不似年年此夜生。初出海濤疑尚濕，豈獨座中堪仰望，孤高應到鳳凰城。
亭臺
作者：秦韜玉（唐）

雕楹累棟架崔嵬，院宇生煙次第開。為向西窗添月色，清境漸深官轉重，春時長是別人來。
邊將
作者：秦韜玉（唐）

劍光如電馬如風，百捷長輕是掌中。無定河邊蕃將死，自指燕山最高石，不知誰為勒殊功。
塞下
作者：秦韜玉（唐）

到處人皆著戰袍，麾旗風緊馬蹄勞。黑山霜重弓添硬，鳳林關外皆唐土，何日陳兵戍不毛。
織錦婦
作者：秦韜玉（唐）

桃花日日覓新奇，有鏡何曾及畫眉。只恐輕梭難作匹，豪貴大堆酬曲徹，可憐辛苦一絲絲。
釣翁
作者：秦韜玉（唐）

一竿青竹老江隈，荷葉衣裳可自裁。潭定靜懸絲影直，世上無窮嶮巇事，算應難入釣船來。
曲江
作者：秦韜玉（唐）

曲沼深塘躍錦鱗，槐煙徑裡碧波新。此中境既無佳境，明年二月重來看，好共東風作主人。
隋堤
作者：秦韜玉（唐）

種柳開河為勝遊，堤前常使路人愁。陰埋野色萬條思，遠山應見繁華事，不語青青對水流。
天街
作者：秦韜玉（唐）

九衢風景盡爭新，獨佔天門近紫宸。寶馬競隨朝暮客，莫見繁華只如此，暗中還換往來人。
紫騮馬
作者：秦韜玉（唐）

渥窪奇骨本難求，況是豪家重紫騮。膘大宜懸銀壓胯，若遇丈夫能控馭，任從騎取覓封侯。
問古
作者：秦韜玉（唐）

大底榮枯各自行，兼疑陰騭也難明。無門雪向頭中出，都來總向人間看，直到皇天可是平。
豪家
作者：秦韜玉（唐）

石甃通渠引禦波，綠槐陰裡五侯家。地衣鎮角香獅子，四鄰池館吞將盡，尚自堆金為買花。
陳宮
作者：秦韜玉（唐）

臨春高閣擬瀛洲，貪寵張妃作勝遊。更把江山為己有，誰識古宮堪恨處，井桐吟雨不勝秋。
送友人罷舉授南陵令
作者：秦韜玉（唐）

共言愁是酌離杯，況值絃歌枉大才。獻賦未為龍化去，莫把新詩題別處，謝家臨水有池臺。
投知己
作者：秦韜玉（唐）

爐中九轉煉雖成，教主看時亦自驚。群嶽並天先減翠，唯有太平方寸血，今朝盡向隗臺傾。
牡丹
作者：秦韜玉（唐）

拆妖放豔有誰催，疑就仙中旋折來。圖把一春皆佔斷，好是酒闌絲竹罷，倚風含笑向樓臺。
春遊
作者：秦韜玉（唐）

選勝逢君敘解攜，思和芳草遠煙迷。小梅香裡黃鶯囀，早知有此關身事，悔不前年住越溪。
仙掌
作者：秦韜玉（唐）

萬仞連峰積翠新，靈蹤依舊印輪巡。何如捧日安皇道，為餘勢負天工背，索取風雲際會身。
燕子
作者：秦韜玉（唐）

不知大廈許棲無，頻已銜泥到座隅。曾與佳人並頭語，幾回拋卻繡工夫。
奉和春日玩雪
作者：秦韜玉（唐）

北闕同雲掩曉霞，東風春雪滿山家。瓊章定少千人和，銀樹先開六出花。
獨坐吟
作者：秦韜玉（唐）

客愁不盡本如水，草色含情更無已。又覺春愁似草生，何人種在情田裡。
採茶歌
作者：秦韜玉（唐）

天柱香芽露香發，爛研瑟瑟穿荻篾。太守憐才寄野人，看著晴天早日明，鼎中颯颯篩風雨。老翠看塵下才熟，洗我胸中幽思清，鬼神應愁歌欲成。
貴公子行
作者：秦韜玉（唐）

階前莎球綠不卷，銀龜噴香挽不斷。亂花織錦柳撚線，鬥雞走狗家世事，抱來皆佩黃金魚。卻笑儒生把書卷，
吹笙歌
作者：秦韜玉（唐）

信陵名重憐高才，見我長吹青眼開。便出燕姬再傾醑，逸豔初因醉態見，濃春可是韶光與。纖纖軟玉捧暖笙，岐山取得嬌鳳雛，管中藏著輕輕語。好笑襄王大迂闊，
詠手
作者：秦韜玉（唐）

一雙十指玉纖纖，不是風流物不拈。鸞鏡巧梳勻翠黛，因把剪刀嫌道冷，泥人呵了弄人髯。
句
作者：秦韜玉（唐）

女媧羅裙長百尺，搭在湘江作山色。（《瀟湘》。見《詩話總龜》）